Man vas oor R300 000 se daggaŉ Man is Woensdagoggend in Soweto in hegtenis geneem nadat daar dagga met ŉ straatwaarde van R300 000 in sy besit gevind is. Ao. Kay Makhubela, woordvoerder van die polisie, sê die polisie het ŉ wenk van die publiek ontvang en die man ingewag by ŉ huis waar hy die dagga sou aflaai. Die polisie het op vyf sakke van 80kg elk beslag gelê. Die man sal na verwagting vandag in die Protea-landdroshof verskyn.